మేరీ డిసౌజా సెక్వీరా

మేరీ డిసౌజా సెక్వీరా (జననం 18 జూలై 1931) ట్రాక్ అండ్ ఫీల్డ్ , ఫీల్డ్ హాకీ లలో అంతర్జాతీయంగా పోటీ చేసిన భారతీయ మహిళా ఒలింపియన్. ఈమె 1952 వేసవి ఒలింపిక్స్ లో మహిళల 100మీటర్లు, 200 మీటర్ల ఈవెంట్లలో పోటీ చేసింది. డిసౌజా 1951 ఆసియా క్రీడలలో 200 మీటర్లలో కాంస్య పతకాన్ని, 4x100 మీటర్ల రిలేలో రజత పతకాన్ని గెలుచుకున్నది.  1954లో మనీలాలో జరిగిన ఆసియా క్రీడలలో 4x100 మీటర్ల రిలేలో ఈమె స్టెఫీ డిసౌజా, వైలెట్ పీటర్స్ ,  క్రిస్టీన్ బ్రౌన్‌లతో కలిసి 49.5 సెకన్ల సమయంలో బంగారు పతకాన్ని సాధించింది. ఈమె 1956లో 100 మీటర్లు, 200 మీటర్ల ఈవెంట్లలో ఆసియా రికార్డులు నెలకొల్పింది. ఈమె మొదటి భారతీయ డబుల్ ఇంటర్నేషనల్. ఈమె 1953లో ఇంగ్లాండ్లోని ఫోక్‌స్టోన్‌లో, 1956లో ఆస్ట్రేలియాలో జరిగిన ఐడబ్ల్యుఎఫ్ఎ అంతర్జాతీయ టోర్నమెంట్లలో, ఇంకా  జపాన్, సిలోన్ లతో జరిగిన టెస్ట్ మ్యాచ్లలో భారతదేశం తరఫున ఫీల్డ్ హాకీ ఆడింది.

 వృత్తి 
1951లో న్యూఢిల్లీలో జరిగిన మొదటి ఆసియా క్రీడలలో 4x100 మీటర్ల రిలేలో రజత పతకం, 200 మీటర్లలో కాంస్య పతకాన్ని గెలుచుకుంది. 1954లో మనీలాలో జరిగిన రెండవ ఆసియా క్రీడలలో ఆమె 4x100 మీటర్ల రిలేలో బంగారు పతకాన్ని గెలుచుకుంది. ఇది ఆసియా క్రీడలలో మొట్టమొదటి భారతీయ మహిళా బంగారు పతకం. ఈమె 1951 నుండి 1957 వరకూ ట్రాక్ అండ్ ఫీల్డ్ లో 100 మీటర్లు, 200 మీటర్లు, 80 మీటర్ల హర్డిల్స్‌లో  భారత జాతీయ రికార్డులను నెలకొల్పింది. ఈమె 100 మీటర్ల పరుగును 12.3 సెకన్లు, 200 మీటర్లకు పరుగును 12.5 సెకన్లలో పూర్తి చేసి ఆసియా రికార్డు నెలకొల్పింది. ఈమె 1952లో భారతదేశం నుండి ఒలింపిక్స్‌కు వెళ్లిన మొదటి మహిళా ట్రాక్ అండ్ ఫీల్డ్ క్రీడాకారిణి. అక్కడ ఈమె 100 మీటర్లు, 200 మీటర్ల ఈవెంట్లలో పోటీ పడింది. 

1953లో యుకెలోని ఫోక్‌స్టోన్‌లో జరిగిన మొదటి అంతర్జాతీయ మహిళల ఫీల్డ్ హాకీ వరల్డ్ టోర్నమెంట్లో పాల్గొన్న భారతదేశపు మొట్టమొదటి మహిళల హాకీ జట్టులో ఈమె ఒక సభ్యురాలు. 1956లో ఆస్ట్రేలియన్ అంతర్జాతీయ మహిళల ఫీల్ట్ హాకీ టోర్నమెంటులో ఈమె భారతదేశానికి ప్రాతినిధ్యం వహించిందిఈ టోర్నమెంట్లో  భారత జట్టు చేసిన గోల్స్‌లో ఈమె టాప్ స్కోరర్‌గా నిలిచింది. ఈమె ఇండియా వర్సెస్ సిలోన్ మ్యాచ్‌లో  రైట్ వింగర్ పొజిషన్‌లో ఆడి, రెండు గోల్స్ చేయడంలో సహాయపడింది  ఈమె 1961లో ప్రధానమంత్రి రక్షణ నిధి ఫీల్డ్ హాకీ పర్యటనలో ఆడిన భారత జట్టుతో పాల్గొన్నది. ఆమె 1964లో భారతదేశం పర్యటించిన సిలోన్, జపాన్ జట్లతో   ఫీల్డ్ హాకీ టెస్ట్ మ్యాచ్లలో కూడా పాల్గొంది. ఈమె భారతీయ రైల్వే క్రీడా అధికారిగా పనిచెసి,  భారతీయ రైల్వే జట్లకు క్రీడాకారులకు శిక్షణ ఇచ్చి, నియమించి, ఇంటర్ రైల్వే టోర్నమెంట్లను నిర్వహించింది. ఈమె గర్ల్ గైడ్స్ (స్కౌట్స్)లో  జిల్లా కమిషనర్‌గా కూడా పనిచేసింది. ఈమె 2013లో భారత ప్రభుత్వం నుండి ధ్యాన్ చంద్ అవార్డు ను స్వీకరించింది.

పతకాలు
ఈమె అంతర్జాతీయ పోటీలలో గెలుపొందిన పతకాల వివరాలు:
+ సంవత్సరం  పోటీ  ప్రదేశం  స్థానం  ఈవెంటు  నోట్స్ 1951 ఆసియా క్రీడలు న్యూఢిల్లీ, భారతదేశం 3వ  200 మీ. 28.0		 1951  ఆసియా క్రీడలు న్యూఢిల్లీ, భారతదేశం 2వ  4x100 మీ. రిలే 51.9		 1954 ఆసియా క్రీడలు	మనీలా, ఫిలిప్పీన్స్ 1వ  4x100 మీ. రిలే 49.5 ఛాంపియన్షిప్ రికార్డ్											

 మూలాలు 

వర్గం:జీవిస్తున్న ప్రజలు
వర్గం:1931 జననాలు
వర్గం:భారతీయ ఒలింపిక్ క్రీడాకారులు
వర్గం:ఆసియా క్రీడలలో పతకం సాధించిన క్రీడాకారులు
వర్గం:ఆసియా క్రీడలలో పతకం సాధించిన భారతీయులు